GiliGold/VAD_KnessetCorpus huggingface dataset:
איתן גינזבורג: זה מסמך שהוא לא הצעת חוק.
אלעזר שטרן: זה מסמך שמתביישים בו.
איתן גינזבורג: למישהו יש עוד הערה?
איתן גינזבורג: מי בעד ההצעה כפי שמונחת?
איתן גינזבורג: כן, יש "נוכח" ו"לא משתתף".
אלעזר שטרן: ככה אני.
איתן גינזבורג: במליאה יש הכפתור הכחול למטה.
חמד עמאר: יש "לא משתתף" ויש "נמנע".
איתן גינזבורג: ב.
איתן גינזבורג: הארכת הוועדה המסדרת בדבר השתתפות חברי כנסת בישיבות ועדה בדרך של היוועדות חזותית.
איתן גינזבורג: דבר אחד אחרון לפני הרביזיה ועוד שני דברים נוספים.
איתן גינזבורג: הוועדה המסדרת החליטה ב-20 באפריל על נוהל להשתתפות חברי כנסת בישיבת ועדה בדרך של היוועדות חזותית בתקופת הקורונה.
איתן גינזבורג: היה על זה דיון ארוך בוועדה המסדרת, ואנחנו הגבלנו את זה לתקופה מסוימת של לא יותר משלושה חודשים כי הנחנו אז שהנגיף יעבור.
איתן גינזבורג: היום אנחנו רוצים לחדש את הנוהל הזה לעוד שלושה חודשים - -
יצחק פינדרוס: שישה חודשים.
יצחק פינדרוס: זה יותר הגיוני.
איתן גינזבורג: אולי להגיד: שישה חודשים ולהגיד שכל עוד יש נגיף קורונה אנחנו נמצאים במצב הזה.
יצחק פינדרוס: הקודמת מביניהם.
איתן גינזבורג: מי בעד אשרור ההחלטה?
איתן גינזבורג: ההחלטה אושרה פה-אחד.
ארבל אסטרחן: זה רק לא לצורך הצבעה, זה רק להשתתפות בדיון.
איתן גינזבורג: כן, רק להשתתפות בדיון.
איתן גינזבורג: אין הצבעה מרחוק, כמובן.
איתן גינזבורג: מה הוא יכול או לא יכול?
עוזי דיין: - - - האם זה דבר שהוחלט או נשאר ללא החלטה?
איתן גינזבורג: לא קבענו את ההחלטה הזאת.
איתן גינזבורג: אני בדעה שהוא לא יכול.
עוזי דיין: גם אני.
חמד עמאר: גם אני בדעה הזאת.
איתן גינזבורג: אני בדעה שאם היושב-ראש נמצא בבידוד הוא יכול להסמיך את אחד מחברי הוועדה לנהל את הישיבה.
איתן גינזבורג: אני הצעתי את זה אבל בסוף זה נתון להחלטת היושב-ראש או לחילופין להחלטת הוועדה.
עוזי דיין: הוא יכול - - -
חמד עמאר: אנחנו יכולים להכניס להחלטה שיושב-ראש הוועדה לא יכול להיות מרחוק?
איתן גינזבורג: לא צריך, זה לא כתוב.
איתן גינזבורג: אם זה לא כתוב הוא לא יכול.
עוזי דיין: ארבל, הוא יכול להסמיך?
ארבל אסטרחן: תמיד יושב-ראש ועדה יכול להסמיך אחד מחברי הוועדה לנהל את הישיבה.
איתן גינזבורג: זה לא צריך להיות בנוהל, זה קבוע.
איתן גינזבורג: מה שאישרנו בנוהל - -
חמד עמאר: אחד מחברי הוועדה יכול להיות.
איתן גינזבורג: זה בסדר, הנוהל נותן לזה מענה.
איתן גינזבורג: ז.
איתן גינזבורג: בקשת יושבת ראש ועדת חוקה, חוק ומשפט למיזוג הצעות חוק חובת מכרזים (תיקון מס' 24) וחוק חובת מכרזים (תיקון – העדפת תוצרת הארץ במכרזי מערכת הביטחון ובמשרד לביטחון פנים) של חברי הכנסת: מיקי לוי, ע'דיר כמאל מריח', משה גפנים ויעקב אשר
איתן גינזבורג: יש בקשה לתוספת לסדר היום של יושב-ראש ועדת חוקה, חוק ומשפט למיזוג הצעות חוק שהצביעו עליהן אתמול בכנסת:
איתן גינזבורג: חוק חובת המכרזים – כל הנושא של המתפרות הדרוזיות.
איתן גינזבורג: הבקשה היא למזג אותן כדי שנוכל להמשיך לדון בהן בוועדה כהצעת חוק אחת.
איתן גינזבורג: אז אם זה מקובל עליכם נעלה את זה להצעה ולהצבעה.
איתן גינזבורג: אני אקריא את הבקשה: בקשת יושבת ראש ועדת חוקה, חוק ומשפט למיזוג הצעות חוק חובת מכרזים (תיקון מס' 24) וחוק חובת מכרזים (תיקון – העדפת תוצרת הארץ במכרזי מערכת הביטחון ובמשרד לביטחון פנים) של חברי הכנסת: מיקי לוי, ע'דיר כמאל מריח', משה גפנים ויעקב אשר.
איתן גינזבורג: מי בעד המיזוג?
איתן גינזבורג: הבקשה: בקשת יושב-ראש ועדת חוק, חוקה ומשפט.
איתן גינזבורג: של חבר הכנסת מיקי לוי.
איתן גינזבורג: פה-אחד כולם אישרו את המיזוג.
איתן גינזבורג: אנחנו נתכנס כאן בעוד חמש דקות להצבעה על הרביזיה.
איתן גינזבורג: אנחנו יוצאים להפסקה.
איתן גינזבורג: ח.
איתן גינזבורג: בקשת חה"כ רפי פרץ להתפלגות מפלגת הבית היהודי מיסודה של המפד"ל מסיעת ימינה, בהתאם לסעיף 59(2 )
איתן גינזבורג: לתקנון הכנסת – רביזיה
איתן גינזבורג: חברי הכנסת, אני מתנצל על העיכוב.
איתן גינזבורג: אני מבקש לפתוח את המשך ישיבת הוועדה כדי שנוכל לדון ברביזיה שהוגשה.
איתן גינזבורג: הגישו את הרביזיה: חברי הכנסת מתן כהנא ואלעזר שטרן.
איתן גינזבורג: מי רוצה לנמק?
מתן כהנא: אני.
איתן גינזבורג: בבקשה, חבר הכנסת כהנא.
מתן כהנא: אדוני היושב-ראש, אני קיבלתי ייעוץ משפטי לקראת הוועדה הזאת, ולפי כל חוות הדעת שקיבלתי ברגע שנאמרה המילה "פורש" הסטטוס המשפטי של הדיון הזה השתנה וצריך להפוך לדיון מעין שיפוטי על כל המשתמע מכך.
מתן כהנא: ברמה האישית יש בי אהבה גדולה לרב רפי פרץ - -
מכלוף מיקי זוהר: רואים.
מכלוף מיקי זוהר: היא נשפכת ממך, מתן.
מתן כהנא: - - אבל הוא פרש ממפלגת ימינה בניגוד לרצוננו, לא על דעתנו - -
מכלוף מיקי זוהר: אתם פרשתם מהציבור שלכם.
מתן כהנא: מיקי, זאת פשוט בדיחה מה שאתה עושה.
מתן כהנא: הרי הקמתם ממשלת שמאל, נכנעתם לניסנקורן בכל דבר.
מתן כהנא: אתם לא מצביעים בעד ריסון מערכת המשפט, אתם לא מצביעים בעד - - - ליברלית.
מתן כהנא: איזו מין ממשלה אתם?
איתן גינזבורג: חבר הכנסת כהנא, זה חלק מהרביזיה?
מתן כהנא: אתם גם לא תטפלו בקורונה - - -
מתן כהנא: לכן המינימום האולימפי זה רגע לבדוק עם הייעוץ המשפטי של הכנסת את הסטטוס החדש של האירוע הזה.
מתן כהנא: יש פה אירוע חדש.
מתן כהנא: אתה לא משפטן או, לפחות, לא מועסק פה כמשפטן - -
טלי פלוסקוב: מה אתה מדבר, הדברים בדיעבד לא עובדים.
איתן גינזבורג: לא רק משפטן, עורך דין, לא פעיל.
איתן גינזבורג: משלם כל שנה דמי חברות.
יצחק פינדרוס: אנחנו השתכנענו - - - שאסור ללכת לוועדה שיפוטית כי יש שם יותר מדי ניגוד עניינים.
יצחק פינדרוס: לכן נשאיר את הדיון פה.
מתן כהנא: אנחנו חושבים שהכנסת, כבודה במקומה, וצריכים לתת את הכוח לוועדות הכנסת.
יצחק פינדרוס: סמוטריץ' שכנע אותנו לא ללכת לוועדה שיפוטית.
מתן כהנא: אני פונה אל יושב-ראש הוועדה ואומר שיש פה מצב משפטי חדש שצריך לדון בו בכובד ראש.
יצחק פינדרוס: אתה לא בעמדה של סמוטריץ'.
איתן גינזבורג: אין דיון על הרביזיה אז אני רק אשיב שכפי שאמרתי קודם, בסדר היום שהופץ בשבוע שעבר הייתה בקשה להתפלגות.
מתן כהנא: אתה לא רוצה לחזור על מה שאמרת קודם.
איתן גינזבורג: אני אחזור על זה כי זה חשוב.
אופיר כץ: הוא עונה לטענה שלך.
מתן כהנא: זה לא עונה לטענה.
מתן כהנא: תקבל ייעוץ משפטי.
איתן גינזבורג: בשום שלב סיעת ימינה לא העבירה בקשה להכריז על הרב פרץ כפורש.
איתן גינזבורג: עד סוף הדיון גם לא הייתה בקשה כזאת.
איתן גינזבורג: רגע לפני ההצבעה ביקשת לומר דבר חשוב.
איתן גינזבורג: אמרת לי חמש מילים ואז אמרת: רגע, שיהיה ברור, אני רוצה להגיד שהוא פורש.
מתן כהנא: הדיון נגמר - - -
איתן גינזבורג: כך לא מבקשים דיון פרישה.
איתן גינזבורג: אני, כמובן, לא עושה שום דבר לא חוקי, ולכן אני אעלה את הרביזיה להצבעה.
מתן כהנא: יש עוד מנמק.
איתן גינזבורג: יש תמיד מנמק אחד ברביזיה.
אלעזר שטרן: אפשר רגע לשמוע את הייעוץ המשפטי או לא?
איתן גינזבורג: אנחנו באמצע הצבעה.
איתן גינזבורג: הרביזיה נדחתה.
איתן גינזבורג: היום יום שני, כ"א בתמוז התש"ף, 13 ביולי 2020.
איתן גינזבורג: בבקשה חבר הכנסת שטרן.
אלעזר שטרן: בתור יושב-ראש-ראש ועדת הכנסת, אני חושב שאנחנו חייבים לשבח את הכנסת.
אלעזר שטרן: איך בכנסת עולות שאלות על הקורונה , כשממשלה כזו גדולה לא שאלה.
אלעזר שטרן: איך עולות שאלה בכנסת כמו על סמך מה סוגרים את חדרי הכושר, או על סמך מה סוגרים את הבריכות, על סמך איזה נתונים.
אלעזר שטרן: זה אחרי שממשלה של 36 שרים, אף אחד לא שאל שם את השאלה הזאת.
אוסנת הילה מארק: אז היית בא לוועדת הקורונה ושואל.
אלעזר שטרן: אני סומך על מי שבוועדה.
אלעזר שטרן: יש לנו שם אנשים מצוינים שם.
אלעזר שטרן: בשורה תחתונה אני באמת חושב שזו תעודת כבוד לכנסת.
איתן גינזבורג: אני מצטרף לברכות.
אלעזר שטרן: אתה יודע מה זה אומר על הממשלה.
איתן גינזבורג: באופן ישיר נעבור לסעיף ג' בסדר היום.
איתן גינזבורג: לבקשתו של חבר הכנסת ג'ברין, נתחיל בסעיף ג' כי יש דיון בוועדה ואנחנו רוצים לשחרר את חבר הכנסת ג'ברין.
איתן גינזבורג: מדובר בבקשה של יושב-ראש הוועדה המיוחדת לזכויות הילד לקביעת ועדה לדיון בחקיקת משנה מכוח החוקים הבאים: חוק הפיקוח על מעוני יום לפעוטות, חוק התקנת מצלמות לשם הגנה על פעוטות במעונות יום לפעוטות וחוק סיוע לקטינים נפגעי עבירות מין ואלימות.
איתן גינזבורג: בבקשה חבר הכנסת ג'ברין.
יוסף ג'בארין: תודה כבוד היושב-ראש, תודה גם על הקדמת הנושא.
יוסף ג'בארין: אכן מדובר בשלושה דברי חקיקה מאוד חשובים מהתחום הזה של זכויות ילדים, של מעמד הילדים.
יוסף ג'בארין: שני החוקים הראשונים, חוק הפיקוח וחוק התקנת המצלמות נחקקו בוועדה.
יוסף ג'בארין: הדיון היה בתוך הוועדה עצמה.
יוסף ג'בארין: לגבי החוק השלישי, המסורת הייתה שגם הדיווח על הנושא הזה יהיה בוועדה לזכויות הילד, ועדה שקיימת מאז 99 ואני מבין שאין בקשות סותרות של ועדות אחרות, אז אני אשמח אם הוועדה תאשר שזה יידון בוועדה לזכויות הילד.
ארבל אסטרחן: צריך להסביר למה החוק לא נוקט בשם הוועדה?
יוסף ג'בארין: הסיבה שהיינו צריכים החלטה של ועדת הכנסת, הבנתי שזה יותר ברמה המשפטית, שאם מדובר בוועדה מיוחדת שחוקקה את החוק, היות והכנסת לא בטוחה שאותה ועדה מיוחדת תורכב בהמשך או בקדנציה אחרת, אז אומרים באופן עקרוני שוועדת הכנסת תחליט ואז הנוהג הוא שוועדת הכנסת ממשיכה את המסורת.
אלעזר שטרן: מעכשיו, חוקים שנחקקו, יש לזה משמעות למחר בבוקר?
איתן גינזבורג: זו רק הקדנציה הזאת.
ארבל אסטרחן: אם תהיינה תקנות.
אלעזר שטרן: אז זה הסיפור, אם תהיינה תקנות לפי החוק הזה.
ארבל אסטרחן: ואחד מהם גם מחייב דיווח שנתי של השר לוועדה.
ארבל אסטרחן: אנחנו לא מחייבים בוועדה המיוחדת בחוק, לא אומרים שהשר ידווח לוועדה לזכויות הילד כי היא לא ועדה קבועה של הכנסת.
אלעזר שטרן: ואלה שלושת החוקים, גם זה שחוקק ב-2008?
יוסף ג'בארין: שלושת החוקים.
איתן גינזבורג: זה מקובל גם על יושב-ראש ועדת העבודה והרווחה, יש על זה הסכמה.
איתן גינזבורג: יזמו את החיקוק כשהייתה חברת הכנסת שאשא ביטון בוועדה הקודמת לזכויות הילד, באופן טבעי זה התחיל שם.
אלעזר שטרן: אבל ברגע שיש ועדה לזכויות הילד, אז זה זכויות הילד.
איתן גינזבורג: שירים את ידו.
איתן גינזבורג: בעד ההצעה להעביר את הנושאים לוועדה– רוב
איתן גינזבורג: בהצלחה לוועדה.
איתן גינזבורג: נעבור לבקשת הממשלה להקדמת דיון בהצעת חוק חובת המכרזים (תיקון מס' 24 – הוראת שעה) (תיקון), התש"ף-2020 (מ/1339), בכל הקריאות.
איתן גינזבורג: יש הצעת חוק ממשלתית שאליה גם מוצמדת הצעת חוק של חבר הכנסת מיקי לוי ואם אני לא טועה גם חבר הכנסת משה גפני, ביחס להארכת תוקף של פטור מחובת המכרזים בכל הנוגע למתפרות, רכישת טקסטיל בארץ, שנמצאים בעיקר בישובים דרוזים.
איתן גינזבורג: החוק הזה, פג תוקפו -15 ביולי, שזה עוד יומיים ואנחנו רוצים להאריך אותו.
איתן גינזבורג: יש הצעת חוק פרטית והצעת חוק ממשלתית, נעשה את זה ביחד וניתן להם פטור כדי שנוכל השבוע כבר להריץ אותם ולהאריך את התוקף.
איתן גינזבורג: יש התייחסות להצעה?
קריאה: בממשלתית יכולים להצמיד את הפרטית אחרי זה?
ארבל אסטרחן: אפשר להצמיד במליאה.
ארבל אסטרחן: אם יש תמיכה של ועדת שרים להצעה אז היא לא צריכה פטור, הם יוכלו להעלות והוועדה תוכל למזג.
איתן גינזבורג: נעבור להצבעה על בקשת הממשלה להקדמת דיון בהצעת חוק חובת המכרזים (תיקון מס' 24 – הוראת שעה) (תיקון), התש"ף-2020 (מ/1339), בכל הקריאות.
איתן גינזבורג: מי בעד? שירים את ידו.
איתן גינזבורג: הבקשה אושרה פה אחד והדיון יוקדם בהצעת החוק הזאת.
איתן גינזבורג: הנושא הבא, קביעת מכסות הצעות חוק והצעות רגילות לסדר היום של חברי הכנסת לסיעותיהם במושב הראשון של הכנסת ה-23.
איתן גינזבורג: תציג את ההצעה מזכירת הכנסת, בבקשה.
ירדנה מלר הורביץ: בוקר טוב לכל הנוכחים.
ירדנה מלר הורביץ: סעיף 99 לתקנון הכנסת מדבר על מכסת הצעות חוק והצעות לסדר היום, הצעות רגילות.
ירדנה מלר הורביץ: הסעיף אומר כך: ועדת הכנסת תקבע את מכסת ההצעות לדיון מוקדם בהצעות לסדר היום.
ירדנה מלר הורביץ: כל ההצעות שהסיעה רשאית להגיש בכל שבוע, צריך לקבוע את המכסה.
ירדנה מלר הורביץ: יש בפניכם את הטבלה, בעמוד הראשון כתוב שמספר חברי הכנסת בטור הראשון של הקואליציה שאותם אנחנו לוקחים במכסה הוא 41.
ירדנה מלר הורביץ: לצורך חישוב המכסות אנחנו מפחיתים מכל מספר חברי הכנסת של סיעות הקואליציה את סגני השרים והשרים שאינם מגישים הצעות חוק והצעות לסדר היום.
ירדנה מלר הורביץ: אם כך יש מכסה למושב.
ירדנה מלר הורביץ: הכנסת עובדת על פי נוהג ונוהל.
ירדנה מלר הורביץ: הנוהג, שנים ארוכות מאז שאני זוכרת משנותיי פה בכנסת, גם כמזכירת סיעה, הוא 6.5 הצעות לחבר כנסת במושב.
ירדנה מלר הורביץ: לכן, אם לסיעת הליכוד יש 18 חברי כנסת בלי סגני השרים ובלי השרים, אני מכפילה את זה ב-6.5, זאת אומרת שבכל המושב יש 117 הצעות.
ירדנה מלר הורביץ: השנה היא שנה לא רגילה משום שהמושב התחיל עם פתיחת הכנסת ב-16 במרס, החקיקה התחילה ב-17 למאי.
ירדנה מלר הורביץ: כשאני לוקחת ממוצע של מושב בכנסות השונות, בדרך כלל זה אחרי סוכות עד תשעה באב, אנחנו מדברים על ממוצע של 33 שבועות.
ירדנה מלר הורביץ: אני רוצה להוסיף שבחוק כתוב שהכנסת לא תעבוד פחות משמונה חודשים בשנה.
ירדנה מלר הורביץ: שמונה חודשים זה בדרך כלל 32 שבועות, אבל כבר היו שנים מעוברות שהגענו ל-34 שבועות, 35 שבועות.
ירדנה מלר הורביץ: לקחנו ממוצע של 33 שבועות.
ירדנה מלר הורביץ: כשאני רוצה לדעת את המכסה השבועית, אני לוקחת את סיעת הליכוד, אם הכפלתי והגעתי ל-117 הצעות במושב, אני מחלקת ל-33 שבועות ומגיעה למכסה שבועית של 3.54 ושוב אני מגיעה לנוהג בכנסת, שאם זה מעל 50 אנחנו מעגלים למעלה ואם פחות מ-50 מעגלים למטה.
ירדנה מלר הורביץ: למשל שיש את סיעות עבודה ודרך ארץ, להם יש 0.19, זאת אומרת שהן לא תוכלנה, כל אחת מהסיעות, להגיש הצעה כל שבוע, אלא לעשות במדורג, פעם בשבועיים, אחת לשלושה שבועות.
ירדנה מלר הורביץ: זה חישוב המכסה.
ירדנה מלר הורביץ: מכיוון שעוד לא קבענו את הפגרות, שעל פי הפגרות אנחנו גוזרים את מספר השבועות, בכל אופן לקחנו 13 שבועות בתחילת אוגוסט, לקחנו חישבו לפי 14 שבועות לכיוון אמצע אוגוסט, השינוי מאוד מזערי, אין שינוי כזה גדול.
ירדנה מלר הורביץ: זה לגבי סיעות הקואליציה.
ירדנה מלר הורביץ: באשר לסיעות האופוזיציה בעמוד השני, הנוהג הוא שסיעות האופוזיציה מקבלות יותר מסיעות הקואליציה.
אלעזר שטרן: אלה הצעות לסדר שהתקבלו או שלא התקבלו?
ירדנה מלר הורביץ: אלה לא הדחופות.
ירדנה מלר הורביץ: דחופות לא במכסה רגילה.
ירדנה מלר הורביץ: אלה הצעות רגילות, אני מתנצלת אם לא הסברתי.
ירדנה מלר הורביץ: המכסות הן להצעות פרטיות והצעות לסדר רגילות.
ירדנה מלר הורביץ: לגבי סיעות האופוזיציה, סיעות שאינן מיוצגות בממשלה, הנוהג הוא שאופוזיציה מקבלת יותר מכסות מאשר סיעות הקואליציה והמודד הוא הוא 8.5 הצעות.
ירדנה מלר הורביץ: אני לוקחת את סיעת יש עתיד, 17 חברי כנסת, זה מגיע ל-144 במושב, מחלקת ל-33 שבועות ויוצא 4.37, בממוצע השבועי יהיה להם 4.
ירדנה מלר הורביץ: לרשימה המשותפת 3.86, גם 4 כי מעל 50 אנחנו מעגלים למעלה.
ירדנה מלר הורביץ: ישראל ביתנו יהיו 2 כי יצא 1.8.
ירדנה מלר הורביץ: ימינה 1.28 אז יש להם 1 שבועית ומרץ 0.77, יהיה להם פיזור על פני המושב כמו מי שלא הגיע ל-1.
ירדנה מלר הורביץ: זו הדרך שאנחנו מחשבים.
ירדנה מלר הורביץ: אם ליועצת המשפטית יש משהו להעיר או להוסיף אשמח לשמוע.
אלעזר שטרן: למה לא מעגלים למרצ?
ירדנה מלר הורביץ: כי יש להם פחות מ-1.
איתן גינזבורג: אם תלך לעמוד הראשון ותראה את סיעת דרך ארץ, להם יש 0.19 אם אתה מעגל להם כלפי מטה זה אפס.
אלעזר שטרן: את זה הבנתי, אבל מעגלים כלפי מעלה מעל 0.5.
אלעזר שטרן: כלפי מטה מתחת ל-0.5.
אלעזר שטרן: לכן זה ברור שאתה לא רוצה לעגל לאפס, אבל אם יש לך 0.77, למה אתה לא מעגל למעלה.
איתן גינזבורג: קח למשל את יש עתיד והרשימה המשותפת.
איתן גינזבורג: אם היינו מעגלים לשתי הרשימות, לשניהם היה יוצא 4 והיה יוצא אותו מספר מכסות לכנס.
איתן גינזבורג: אבל מכיוון שלא עיגלו, יצא שיש לכם 7 הצעות יותר מהמשותפת.
ירדנה מלר הורביץ: לפי חישוב של 13 שבועות, יש לה פיזור, היא צריכה לעשות את זה בפיזור של 10 הצעות.
ירדנה מלר הורביץ: אין לה אפס הצעות.
אלעזר שטרן: אני לא נלחם בשביל מרצ - - -
אחמד טיבי: התביעה שלך צודקת, תמשיך.
אלעזר שטרן: אני אומר שזה ברור למה אתה לא מעגל 0.19 לאפס ומשאיר לאפס.
אלעזר שטרן: אבל אם החלטתם שמעל 0.5, 1.5 או 2.5 מעגלים למעלה - - -
איתן גינזבורג: זה אומר שנוריד ליש עתיד מכסות.
איתן גינזבורג: זה מה שזה אומר.
אלעזר שטרן: לא דברתי אתך על יש עתיד.
איתן גינזבורג: אבל אני מדבר אתך.
איתן גינזבורג: צריך עוד 1 לכולם.
איתן גינזבורג: אם הנוהג הוא שבחישוב מכפילים את המספר שיוצא, לרבות המספר העשרוני במספר השבועות, אז זה המספר שיוצא ואז מעגלים את זה למספר שלם.
איתן גינזבורג: אני חושב שלא צריך לעגל לפני ההכפלה.
אלעזר שטרן: זה מה שנאמר לנו, שמעגלים לפני ההכפלה.
איתן גינזבורג: מעגלים בסוף, רק את התוצאה הסופית.
איתן גינזבורג: למשל אם יוצא לימינה 16.6 יהיה להם 17.
איתן גינזבורג: אם יוצא ליש עתיד 56.8, יהיה להם 57.
איתן גינזבורג: זו המשמעות של העיגול, הוא רק בסוף.
איתן גינזבורג: אפשר לתרום לאחר.
אחמד טיבי: אם מה שאומר חבר הכנסת שטרן היה מתקבל, מה השינוי בתוצאה?
איתן גינזבורג: התוצאה הייתה שלמשותפת היה עוד הצעה או שתיים וליש עתיד הייתה פחות הצעה או שתיים, בעצם היו לכם אותו מספר הצעות.
אחמד טיבי: מה רע בזה?
איתן גינזבורג: אין שום רע, אבל היה יוצא שלאחרים היה יוצא אפס.
ארבל אסטרחן: אפשר להוסיף שהצעות חוק שהממשלה תומכת בהם גם לא נכללות במכסה.
ירדנה מלר הורביץ: זה נכון, אבל במכסה השבועית.
ירדנה מלר הורביץ: יש אפשרות שאם ממשלה תומכת בהצעת חוק פרטית ולא רוצים שזה יהיה במכסה של אותו שבוע, כדי לאפשר לסיעה להעלות עוד הצעת, אז יש לחבר הכנסת אפשרות להחליט שהוא לא מנמק 10 דקות מהדוכן אלא דקה מהצד, מהמקום ואז זה לא נספר במכסה של אותו שבוע.
ירדנה מלר הורביץ: אבל אני כן עושה את הרישום לגבי כל המושב כי מהמכסה של כל המושב זה בסוף ירד.
חמד עמאר: והצעת חוק מוצמדת?
ירדנה מלר הורביץ: היא נספרת, היא מוצמדת.
ירדנה מלר הורביץ: היא מחושבת בחישוב הכללי, השנתי לא השבועי.
ירדנה מלר הורביץ: הרעיון במוצמדת שאם הממשלה כבר נתנה לזה תמיכה, אז לא יבואו פעמים להטריד את הממשלה, או להתנגד, פעמים בהצעת חוק שהיא דומה או זהה.
ירדנה מלר הורביץ: זה הרעיון של הצמדה, אבל זה בהחלט נספר.
ירדנה מלר הורביץ: הצמדה והנמקה מהמקום זה דקה.
אלעזר שטרן: כמה מפלגות מגיעות למכסות?
ירדנה מלר הורביץ: אין דבר כזה שסיעה לא יכולה להביע את עצמה.
אלעזר שטרן: מתי הגענו באובר.
חמד עמאר: אם תאפשר, כולם יגיעו לאובר.
חמד עמאר: יש כל כך הרבה הצעות חוק להגיש ולא מגישים בגלל המכסה.
ירדנה מלר הורביץ: היו עושים הרבה יותר הצמדות ועם ההצמדות סיעה בעצם סיימה את המכסה שלה.
אלעזר שטרן: איפה הבאפר?
אלעזר שטרן: מה עולה לוועדת השרים?
ירדנה מלר הורביץ: מכיוון שאנחנו עושים את המעקב על הניצול, מזכירות הכנסת התריעה למזכירות אותה סיעה שהם לקראת ניצול המכסה.
אלעזר שטרן: איפה זה נעצר?
אלעזר שטרן: בכניסה לוועדת שרים, או בכניסה למזכירות הכנסת?
אלעזר שטרן: אנחנו יודעים שיש לנו מכסות שעולות לשבוע לוועדת השרים.
ירדנה מלר הורביץ: יש לכם גם מכסות אתם מעבירים לוועדת שרים.
ירדנה מלר הורביץ: אבל אני לא יכולה לעצור את זה כי אולי ועדת שרים תחליט שהיא תומכת אז למה שאחסום והוא יכול לעשות הנמקה מהמקום, אני לא רוצה לחסום אותו.
איתן גינזבורג: אם אין עוד התייחסויות נעבור להצבעה.
איתן גינזבורג: לפני כן, אעיר הערה, ניסינו אתמול להגיע להסכמות עם כל סיעות הבית לאור תקופת הקורונה, חשבנו להפחית את הפעילות ולצמצם את מספר ההצעות מצד אחד ומצד שני לא לפגוע בסיעות.
איתן גינזבורג: הצענו להפחית לכולם באופן גורף 10%, הייתה הסכמה של סיעות האופוזיציה הגדולות, אבל מכיוון שלא קיבלנו הסכמה גורפת של כל סיעות האופוזיציה, ההצעה ירדה מסדר היום.
איתן גינזבורג: אני מודה ליש עתיד והמשותפת על הנכונות, אבל לצערנו לא הצלחנו להגיע להסכמה כך שנעלה את ההצעה כפי שהיא.
איתן גינזבורג: מי בעד קביעת המכסות כפי שהוצגו?
איתן גינזבורג: ההצעות למכסות החוק וההצעות לסדר היום הרגילות אושרו פה אחד.
איתן גינזבורג: תודה למזכירת הכנסת על העבודה ולכל הצוות וליועצת המשפטית על הסיוע.
ירדנה מלר הורביץ: תודה רבה.
חוק הבאות: << נושא >> הצעת חוק למניעת אלימות במשפחה (תיקון - פיקוח אלקטרוני על אדם שהוצא כלפיו צו הגנה), התש"ף-2020, פ/1097/23, הצעת ח"כ עאידה תומא סלימאן << נושא >>
חוק הבאות: << נושא >> הצעת חוק למניעת אלימות במשפחה (תיקון - פיקוח אלקטרוני על אדם שהוצא כנגדו צו הגנה), התש"ף-2020, פ/542/23, הצעת ח"כ קרן ברק << נושא >>
איתן גינזבורג: נעבור לסעיף הבא, בקשת יושב-ראש ועדת העבודה, הרווחה והבריאות להעברת הצעת חוק למניעת אלימות במשפחה (תיקון – פיקוח אלקטרוני על אדם שהוצא כלפיו צו הגנה), התש"ף 2020 (פ/23/1097), של חברת הכנסת עאידה תומא סלימאן.
איתן גינזבורג: מוועדת חוקה חוק ומשפט, לדיון בוועדת העבודה, הרווחה והבריאות.
איתן גינזבורג: חברת הכנסת טלי פלוסקוב תנמק את הבקשה, בבקשה גברתי.
טלי פלוסקוב: הנושא של אלימות במשפחה הוא נושא שכמובן מחובר לנושאים של ועדת הרווחה.
טלי פלוסקוב: בחקיקה של החוק הזה אנחנו צריכים לקחת בחשבון הרבה נושאים חברתיים, נושאים רגישים ואין מקום ראוי יותר לדיון בהצעת החוק הזו מוועדת העבודה, הרווחה והבריאות.
טלי פלוסקוב: לכן אנחנו מבקשים שהדיון יהיה שם.
איתן גינזבורג: אני אדגיש שיושב-ראש ועדת חוקה חוק ומשפט מסכים לבקשה.
טלי פלוסקוב: זה בהסכמה.
יואב סגלוביץ': הבית הנכון לטפל בזכויות, בהגבלת זכויות של אזרחים באשר הם הוא ועדת חוקה חוק ומשפט ולא בתים אחרים.
יואב סגלוביץ': בניגוד להמלצתי, גם יושב-ראש ועדת חוקה הסכים לעניין הזה.
יואב סגלוביץ': לכן חשוב להגיד שזה צריך להיות בוועדת חוקה למרות שברור לי שאני לא ברוב וחשוב שהחוקים האלה יעברו.
יואב סגלוביץ': זו ההערה שלי.
יואב סגלוביץ': אני מקבל את העובדה שצריך לקדם את החוק הזה ומקבל את העובדה שלא צריך לעשות את הכלל לאידיאולוגיה במובן הזה שדברים שצריכים להיות בוועדת חוקה, צריכים להיות בוועדת חוקה.
יואב סגלוביץ': ניסיתי לשכנע את יושב-ראש ועדת חוקה לא בהצלחה יתרה ובאתי לומר את הדברים כאן.
יואב סגלוביץ': אני אומר את דעת המיעוט בהקשר הזה, אבל העיקר שהחוק הזה וגם האחרים יקודמו.
איתן גינזבורג: האם אפשר להצביע על שני הסעיפים ביחד?
איתן גינזבורג: נצרף בהצבעה גם את סעיף ה': קביעת ועדות לדיון בהצעות חוק, אחד של חבר הכנסת סגלוביץ' בעניין פיקוח אלקטרוני על אדם שהוצא כנגדו צו הגנה, זו בעצם אותה הצעת חוק פחות או יותר.
איתן גינזבורג: גם הצעת חוק של חברת הכנסת קרן ברק שנמצאת באותה משפחה.
איתן גינזבורג: את שלושת החוקים נרצה להעביר לוועדת העבודה והרווחה.
איתן גינזבורג: בעד להעביר את הנושאים לוועדה – רוב
איתן גינזבורג: הנושאים יעברו לדיון בוועדת העבודה הרווחה והבריאות.
איתן גינזבורג: נעבור להצעת חוק שכר שווה לעובדת ולעובד (תיקון - חובת פרסום דוח שנתי) של חברת הכנסת אתי עטייה.
איתן גינזבורג: במליאה חשבו שזה צריך ללכת לוועדת העבודה הרווחה והבריאות.
איתן גינזבורג: במליאה נקראה קריאה על ידי יושב-ראש הוועדה להעביר את זה לוועדה לקידום מעמד האישה.
איתן גינזבורג: אחר כך, בדין ודברים, הגיעו להסכמה עם יושב-ראש ועדה העבודה הרווחה והבריאות שהנושא יגיע לדיון בוועדת העבודה הרווחה והבריאות כפי שהיה צריך להיות במקור.
איתן גינזבורג: יש הסכמה בין יושבי הראש.
איתן גינזבורג: חברת הכנסת אתי עטייה תרצי לפרט?
אחמד טיבי: אם יש הסכמה אין צורך לפרט.
חוה אתי עטייה: הצעת החוק מציעה להפעיל על מעסיקים גדולים חובה לפרסם דו"ח המפרט הבדלים בין גברים לנשים, במטרה לצמצם את הפער.
חוה אתי עטייה: אני סבורה שהנושא צריך להגיע לוועדת העבודה, שדנים בה בנושאים של יחסי עובד מעביד.
חוה אתי עטייה: זה נטו חוקי עבודה.
איתן גינזבורג: מי בעד להעביר את הצעת החוק לוועדת העבודה?
איתן גינזבורג: בעד ההצעה להעביר את הנושא לוועדה– רוב
איתן גינזבורג: ההצעה התקבלה פה אחד והיא תועבר לדיון בוועדת העבודה הרווחה והבריאות.
איתן גינזבורג: נעבור לסעיף הבא, קביעת ועדה לדיון בהצעה לסדר היום בנושא: "מדיניות הביקורים הבלתי אפשרית של השב"ס", של חבר הכנסת מיכאל מלכיאלי.
איתן גינזבורג: ההצעה היא להעביר לוועדת פנים, אבל נקראה גם קריאה במליאה להעביר את ההצעה לוועדה המיוחדת לענייני קורונה.
איתן גינזבורג: לדעתי זה קלאסי ועדת הפנים, אבל האם מישהו שחושב שזה לוועדת הקורונה?
חמד עמאר: זה בבירור פנים, כל הנושא של שירות בתי הסוהר.
איתן גינזבורג: מישהו חושב אחרת?
איתן גינזבורג: אם לא, נצביע בעד העברת הנושא לוועדת הפנים.
איתן גינזבורג: מי בעד להעביר את ההצעה לוועדת הפנים והגנת הסביבה?
איתן גינזבורג: ההצעה להעביר את הנושא לוועדת הפנים והגנת הסביבה התקבלה פה אחד.
החוק הבאות: הצעת חוק הארכת ודחיית מועדים בענייני הליכי מס (הוראת שעה – נגיף הקורונה החדש),
החוק הבאות: הצעת חוק מיסוי מקרקעין (שבח ורכישה) (תיקון – הארכת התקופה לשחלוף דירה עקב משבר הקורונה), התש"ף
החוק הבאות: -2020 (פ/23/620).
איתן גינזבורג: נעבור לסעיף הבא, בקשת יושב-ראש ועדת הכספים למיזוג הצעות החוק הבאות:
איתן גינזבורג: הצעת חוק הארכת ודחיית מועדים בענייני הליכי מס (הוראת שעה – נגיף הקורונה החדש) והצעת חוק מיסוי מקרקעין (שבח ורכישה) (תיקון – הארכת התקופה לשחלוף דירה עקב משבר הקורונה).
איתן גינזבורג: מבקשים למזג את ההצעות.
איתן גינזבורג: חבר הכנסת קרעי ינמק.
שלמה קרעי: בגלל משבר הקורונה אנשים לא מצליחים למכור את הדירה הראשונה שלהם, מדובר באנשים רבים ששיפרו דיור בשנה וחצי האחרונות.
שלמה קרעי: למעשה החוק נותן פטור ממס רכישה ומס שבח אם הצלחת למכור את הדירה הראשונה שלך תוך שנה וחצי והוכחת שזה בעצם לא להשקעה.
שלמה קרעי: אתה לא משקיע ולכן יש לך את הפטור.
שלמה קרעי: מי שתקופת הפטור שלו נכנסה אחרי ה-1 במרס נתקע ולא מצליח למכור את הדירה כי אנשים מבטלים חוזים, לא יכולים להתחייב, לא יודעים מה ילד יום.
שלמה קרעי: לכן הצענו הצעת חוק להאריך את תקופת הפטור הזו בחצי שנה.
שלמה קרעי: עכשיו הגענו להסכמה של 7 חודשים.
שלמה קרעי: ההצעה הזו, יחד עם חברת הכנסת מיקי לוי ועוד חברי כנסת התקבלה, עברה בקריאה טרומית.
שלמה קרעי: יש הצעת חוק אחרת ממשלתית, להארכת מועדים באופן כללי, אז אנחנו מבקשים למזג את הצעות החוק.
שלמה קרעי: זה אושר בוועדת הכספים.
שלמה קרעי: למזג את הצעת החוק הספציפית הזו להארכת הפטור ממס רכישה ומס שבח, עם הצעת החוק הכללית להארכת מועדים.
איתן גינזבורג: נציין ששתי הצעות החוק נמצאות בדיון עכשיו בוועדת הכספים.
איתן גינזבורג: שתיהם אושרו על ידי הוועדה כשהן מוזגו והן טעונות את אישור ועדת הכנסת.
איתן גינזבורג: האם יש הערות?
אלעזר שטרן: הנושא של מס שבח יהיה אחד הסעיפים בתוך החוק הכללי?
איתן גינזבורג: כן, החוק הכללי מדבר על ההארכות.
אלעזר שטרן: אז זו לא הצמדה, זה מיזוג.
איתן גינזבורג: זה מיזוג.
איתן גינזבורג: בעד המיזוג – רוב
איתן גינזבורג: הצעת המיזוג אושרה פה אחד.
אלעזר שטרן: מה היתרון של מיזוג על פני הצמדה?
ארבל אסטרחן: הצמדה זה במליאה, כשעולה הצעת חוק בין אם פרטית או ממשלתית וחבר כנסת אחר נצמד אליה אם ההצעות זהות.
ארבל אסטרחן: אז הוא בעצם עוקף את ועדת שרים ונצמד להצעה שכבר על סדר היום.
ארבל אסטרחן: מיזוג זה משהו שנעשה בוועדה.
ארבל אסטרחן: זה יכול להיות שתי הצעות פרטיות או הצעה פרטית והצעה ממשלתית.
ארבל אסטרחן: פה למשל יש לנו הצעה פרטית שרק עברה טרומית והצעה ממשלתית שעברה ראשונה, קודם כל זה הגיוני שאם יש בוועדה שתי הצעות, הוועדה תכין הצעה אחת, היא לא תכין עכשיו שתי הצעות אחת לראשונה ואחת לשנייה שלישית.
ארבל אסטרחן: ברור שהיא לוקחת את כל ההצעות שעל שולחנה שבאותו נושא.
אלעזר שטרן: הסעיף של מס שבח בכל מקרה היה נכנס לכל ההארכה - - -
איתן גינזבורג: זו הצעת חוק בנפרד יש הצעות חוק נפרדות.
ארבל אסטרחן: אני לא יודעת אם עובדתית במקרה הזה ההצעה הממשלתית כללה גם את מס השבח?
איתן גינזבורג: לא כללה.
ארבל אסטרחן: אבל למיזוג הן לא צריכות להיות זהות, הן רק צריכות להיות באותו נושא והוועדה יכולה לקחת הצעות שהן בגדול באותו נושא על שולחנה ולהכין אותן ישר לשנייה שלישית.
ארבל אסטרחן: אז הפרטית לא צריכה לעבור ראשונה והוועדה חוסכת זמן ומכינה הצעה אחת.
איתן גינזבורג: נעבור לנושא האחרון שעל סדר היום, בקשה לדיון מהיר בנושא: "טעויות בכניסה לבידוד עקב איכוני שב"כ".
איתן גינזבורג: מהוועדה המיוחדת לנגיף הקורונה לדיון בוועדת חוץ וביטחון.